بسم الله والحمد لله والصلاة والسلام على رسول الله صلى الله عليه وسلم آآ هتوحشونا ان شاء الله. فان شاء الله النهاردة اه يعتبر كده الشباب هناخد يعني بازن الله الحلقة الاخيرة من المستوى اللي احنا كنا حابين نقوله ان شاء الله في الكامب ده
اه من السلسلة اللي كان اسمها ايه رجال. احنا كنا عايزين ايه؟ رجالة عند مين؟ عند ربنا. تمام. طيب يعني الرجالة دي على مستوى انسان الابدان ولا مستوى انسان الايمان؟ طب والابدان ما ينفعش فيها رجالة برضه؟ ينفع يعني احنا ولزلك اصلا
اللي هو راجل في صفاته هيبقى في جسم راجل هيتحمل هيتحمل يقف في الصف يصلي هيتحمل ان هو مسلا في في الحر ممكن يروح يعمل الطاعة الفلانية. هيتحمل الجوع ويتحمل العطش. بس في الحقيقة اللي بيتحمله
انسان الايمان لان انسان مركز يا ولاد لان انسان انسان الايمان مخدوم وانسان الابدان خادم. ها حد يقول يعني ايه الكلام ده انسان الايمان مخدوم لما انسان الابدان خادم تتوقعوا معناها ايه
اتفضل اهي صح هو ده معنى كلمة مخدوم وخادم بس يعني ايه بقى انسان الايمان مخدوم انسان الابن خالد اتفضل ما يساعد في مشكلة. اتفضل صح برافو عليك ان انسان الايمان هو اللي بيحرك انسان لايه
الابدان انت لما يبقى انسان الايمان بتاعك قوي هيبقى انسان الابدان بتاعك ايه؟ هيبقى قوي. لما يبقى ضعيف هيبقى ضعيف انت لما ينساه الايمان بتاعك يبقى فعلا مرتبط بربنا وقوي وراجل عند ربنا هيبقى انت على مستوى الابدان راجل. هيبقى جسمك راجل
جسم راجل حتى ولو كان جسمك صغير بس هيبقى جسمك راجل ممكن تلاقي واد كده هضبة وفي الاخر ايه هو مش راجل ولا حاجة يعني حتى ما بيتحملش ممكن تلاقي حد جسمه صغير بس جدع راجل حتى احنا نقعد نقول عصب وناشف صح كده؟ وقالت كده عصبه ناشف ولا عضماية يعني ولد ايه
بيبقى فعلا هو مش يعني جسميا هو مش للدرجة دي بس اللي اقصده ان انت كل ما تقوي انسان الايمان الايمان كل ما يقوي ايه انسان الابداع. واضح؟ تقدر ان انت تتحكم في شهواتك. تقدر تتحكم في جسمك. تقدر تتحمل حاجات
احنا اللي عايزين نشتغل على الراجل اللي هو بتاع ايه؟ بتاع انسان الايه؟ الايمان. انما الراجل بتاع انسان الابدان ده تشتغل عليه في الجيم بقى خلاص؟ هنا ده الجيم بتاعنا. الجيم الايماني بتاعنا احنا شغال على انسان الايمان. ماشي؟ يبقى راجل. انما بقى انسان الابدان ده ممكن تبقى عامل كده ومش عارف ايه وعامل
نفسك وعامل شكلك وما يبقاش راجل ولا حاجة فاحنا عايزين الراجل الحقيقي اللي هو بتاع انسان الايمان الراجل اللي على مستوى الاخلاق بتاعته اللي على مستوى دينه اللي على مستوى آآ اهتماماته وافكاره وطموحاته
وكلامه هو فعلا العضو ماشي يا شباب؟ طيب وكنا في الحلقات اللي فاتت كنا بنحاول بنحاول نتكلم عن تلت محاور مهمة لازم انت تحطها بين عينيك دي امور قناة عليها محاور النجاح في الحياة. محاور النجاح في الايه
في الحياة. ماشي ان انا انجح اني اجاوب على السؤال من ربك ماشي وان انا انجح اجاوب على سؤال ما دينك وان انا انجح اجاوب على سؤال ها من الرجل الذي بعث فيكم؟ ولو نجحت فعلا فعلا ان انت من ربك
عمليا تبقى عايش على الاجابة دي يعني عايش على من ربك؟ هو اللي يربيه الله عايش عليها ايه اللي هيحصل؟ لما تيجي في قبرك هتلاقي نفسك بتتقال منك ايه؟ اوتوماتيك. لان انت كنت عايش عليها اصلا
اللي مشغول بحاجة يعني يبصوا يا اولاد هو انتم ما تتخيلوش ان مسلا الواحد فينا يجي كده قبل ما يموت ويقول لا اله الا الله دي دي بتبقى هي ككلمة سهلة
بس انت في الحقيقة ساعتها كل حاجة بتقف اللي بيبدأ يتكلم حالك لو كان فعلا انت ربنا هو اكتر حد شاغلك وكان اكبر اهتمامك بربنا معي يا عمر؟ هتلاقي نفسك انت اوتوماتيك بتقول ايه
لا اله الا الله لان احنا الانسان فينا لما بيغيب وعيه بيزهر بقى ما هم اللي موجود في العقل الباطن بتاعه هو كان مشغول بايه؟ زي مسلا تيجي داخلة عمليا كده وخدت بنج مسلا فبتهلوس بتهلوس تقول ايه؟ اللي مقضيها مهرجان
هيقال لي هيلوس مهرجانات صح؟ واللي فعلا مسلا كان مشغول مسلا بالقرآن وبيقول كلام كويس هيقول كلام كويس فشوفت الحالة دي يعني في بعض الناس بتبقى قلقان من حتة البنج والهلوسة عشان يفضح نفسه
عشان هيهتك ستره فيه اسرار كده فيه حاجات ما يحبش حد يطلع عليها طب ما هو ربنا مطلع عليها طيب كنا بنتكلم عن السؤال بتاع وما دينك وقلنا ان ما دينك؟ احنا دينا ايه
اسلام وقلنا الاسلام عبارة عن ايه نزام برافو صح الاسلام نزام ايوة في حالة استسلام بس هو النزام مطلوب مننا ايه فيما يخص النزام ده؟ برافو عليك الاستقامة عن يعني ايه بقى الاستقامة على النزام دي
حاجتين برافو عليك يا علي الاقامة والادام او ممكن نقول الالتزام والدوام التزام الايه؟ ماشي؟ تمام يا شباب؟ طيب بارك الله فيكم انا مبسوط بكم جدا الحقيقة يعني ربنا يبارك فيكم يا رب
طيب وكنا قلنا كده في اخر المحاضرة اللي فاتت قلنا ان سيدنا النبي صلى الله عليه وسلم ضرب مسل كده جميل تعالوا كده بقى نتخيل الصورة نرسمها مع بعض نرسمها في راسنا
ماشي هي يعني هي لها رسمة كده انتم هتبقوا تشوفوها ان شاء الله بس نرسمها في راسنا. الرسمة دي النبي صلى الله عليه وسلم بيقول ضرب الله مثلا صراطا مستقيم
اه ده استعمال سيدنا النبي صلى الله عليه وسلم لاساليب تخلي المعلومة حاضرة. وبعضكم يعني اللي خد منكم معنا في المتدبر الفاتحة او كده هيبقى خد خد الحديث ده طيب ضرب الله مثلا صراطا مستقيم
وعلى جنبتي الصراط سوران ماشي السورين دول في كل سور منهم ابواب مفتحة ماشي والابواب المفتحة دي عليها سطور مرخاة طيب سطور مسدلة عليه ستارة مرخاة يعني ارخيت يعني انزلت غطتها
ماشي؟ تخيلوا معي كده وفيه داعي موجود على رأس الصراط يعني على اول الصراط على اول الطريق من برة ماشي؟ من الاول خالص من برة ماشي وفيه داعي نركز يا شباب. وفيه داعي وفيه داعي. خلاص؟ فوق الصراط من فوق
تمام طيب يبقى هو نركز مع بعض. احنا نتخيل تخيلوا معي كده احنا مع بعض اهو هنتخيل دلوقتي ان في عندنا صراط الصراط ده لأ ما فيش داعي الصراط ده بادئ من هنا في سورين ادي سور منهم اللي هو الحيطة. وفيه سور تاني هنا يا شباب. خلاص
سوري نهو السورين دول فهم محطوطين على طريق. الطريق ده هو صراط مستقيم. مستقيم يعني ايه احنا هنقول خط مستقيم يعني ايه؟ اه ما بيعوجش لا كده ولا كده. هو تعريف الخط المستقيم في الرياضة ايه في الحساب ايه؟ هنقلب حساب بقى
ها انت عارف الخط المستقيم ايه ماشي بس في تعريف تاني مهم. اقصر مسافة بين نقطتين يعني مسلا يا شباب دي نقطة اهي ودي نقطة ممكن انا اروح لهم كده
وممكن اروح كده وممكن اروح كده. فاقصر مسافة بين النقطتين اسمها الخط الايه المستقيم. تمام كده؟ يبقى هو النبي صلى الله عليه وسلم بيقول ايه بيقول ضرب الله مثلا صراطا مستقيما يعني ما له؟ هو مستوي
وما فيهوش اعوجاجات خلاص؟ طيب. وعلى جنبتي الصراط في سورين. سور هنا وسور هنا. سور يمين وسور شمال. تمام كده؟ طيب كل سور من السورين دول يبقى كده الصورة اللي سيدنا النبي صلى الله عليه وسلم بيشرحها لنا دي فيها كم مكون فيها ست مكونات
ده كم مكون يا ولاد؟ ست مكونات. المكون الاول اللي هو الايه؟ السراء. ادي واحد. المكون التاني السورية. طيب. المكون التالت الابواب اللي جوة السوريه ماشي؟ باب هنا باب هنا باب هنا
المكون الرابع السطور اللي مرخاة على السورية مش كل باب عليه سترة؟ طيب المكون الخامس الداعي اللي موجود هنا على اول الصراط مكان مهند كده. خلاص؟ واحد واقف ده على اول الصراط
طيب المكون السادس والاخير حد فوق فوق الصراط. كده كم مكون يا شباب؟ ست مكونات. طيب هو هو سيدنا النبي صلى الله عليه وسلم ضرب لنا المثل ده. عايز يقول ايه؟ هيوضحلنا بعد شوية
فبيقول النبي صلى الله عليه وسلم طيب تعالوا كده نتوقع انا عايز حد ما يكونش سمع الحديس ده قبل كده ويتوقع النبي صلى الله عليه وسلم يريد ايه بالحاجات دي
مين يتوقع؟ يعني الصراط مسلا بيضرب به مسل بايه وخصوصا كمان سيدنا النبي بيقول ضرب الله مثلا يعني المثل ده ربنا اوحى له به. بس هو بيشرحه لنا صلى الله عليه وسلم. المعنى ربنا اوحى للنبي ايه؟ والنبي بايه؟ بيشرحه لنا
حد ما يكونش سامع الحديس ده قبل كده. سمعته قبل كده يا عبده اتوقع معايا ها الصراط ده ممكن يبقى ايه ممكن يبقى الدين سمعته قبل كده يا محمد اتوقع ايه
ماشي يبقى احنا عندنا دلوقتي عندنا عبدالرحمن ومحمد بيقول ان الصراط ده آآ ممكن يبقى الدين كويس. طيب السورين ممكن يبقوا ايه سمعتم قبل كده سمعت الحديس قبل كده طيب
محرمات الله آآ يعني كأنها حدود يعني. اه. ممكن السنة يعني حاطة لي اطار يعني امشي جواها ممكن سمعت حديس قبل كده يا عمار الصراط ده ايه بقى؟ السور ده جنة والسور ده نار. ممكن. هم
الله عز وجل حدود ربنا ده يعني ده حد وده حد. ماشي. اه شهوات شهوات تمام طيب خلينا نروح للابواب اللي موجودة جوة الاسوار دي تمسل ايه جنة ونار ها
اتفضل حبيبي غير مستقيم اه اللي يطلع منها يعني يضيع يضل ممكن قل يا حبيبي الايه اما يد الدين ماشي ها قل يا عبدالرحمن ممكن تبقى طرق للحاجات الغلط. حبيبي. ابواب الجنة وابواب النار
ابواب الجنة على ابواب النار. طيب السطور دي ايه ايه بقى دي ها اتفضل حاجات زي اه شهوات يعني مزينة لانه حاجز يعني. ماشي طيب امال بقى الداعي اللي على اول الصراط ده قايمين وبيعمل ايه
الانسان نفسه على اول الصراط. اه لان ممكن انك تمشي اه يعني حد بيقول لك تعال خش. ممكن يبقى سيدنا محمد صلى الله عليه وسلم ممكن. طب اللي فوق الصراط ده بيعمل ايه؟ هو مين
ركزي بقى مع بعض يلا قال رسول الله صلى الله عليه وسلم فالصراط الاسلام يبقى الشباب اللي قالوا الدين صح؟ اللي قالوا الايمان صح؟ الصراط ده عبارة عن ايه الاسلام
اسلام اللي هو اسمه ايه اتفقنا النزام ده النزام اللي انت ماشي عليه ده الطريق اللي انت لو انت عايز تمشي بقى طب انت الطريق ده الطريق ده مودي فين؟ رايح فين؟ صح
الله يدعو الى دار السلام يعني الصراط اللي اسمه الاسلام يوديك لدار الايه؟ مش دار السلام بتاعة القاهرة ها؟ دار السلام يوديك دار السلام خلاص؟ اللي هو الجنة والله يدعو الى دار السلام ويهدي من يشاء الى صراط مستقيم. تمام
طب خلاص عرفنا الصراط كده امال بقى السورين دول ايه الشباب اللي قالوا حدود الله صح. ما هو ما هو طبيعي ده ده سور على اليمين والسور على الشمال. بيعملوا ايه في الطريق
انت لو انت مش مسلا دلوقتي في طريق مسلا اسكندرية الصحراوي جزاك الله خير فمش ماشي. انت ماشي مسلا في طريق اسكندرية الصحراوي فالطريق ده مش له حد يمين وحد شمال
الحد ده ده فكرته يعمل ايه؟ يقول لك ده طريق وده مش طريق. صح كده؟ السورين دول حدود الله تعالى طيب واحنا اتفقنا ان حدود ربنا حدود ضاغطة ولا حدود ضابطة؟ ضابطة ضابطة. يعني مش حدود عشان تضغطك. ده حدود عشان ايه
ايه؟ تتبطل تضبطك. بصوا يا شباب وخدوا كده خدوها قاعدة كده الحدود حماية حفظ ربنا حط حدود اعراض ليه يعني حط لك حدود في الاعراض ان مسلا يقول لك ما ما ينفعش تكلم بنت فلان
ما ينفعش تكلم اخت فلان. ما ينفعش تبقى مسلا ده واحد صاحبك وتروح مسلا ايه تكلم اخته من وراه ولا تمشي مع اخته ولا من حقها ايه فايدة الحدود دي؟ حماية حماية لمين
حماية لي انا. ربنا حط الحد ده مسلا حط حد السرقة حماية لمين حماية لي انا حماية لاموالي. حطوا الحدود بتاع حماية لي انا خلاص طيب في الحدود ايه؟ الحدود ايه؟ حفظ وحماية. الحدود حفظ وايه؟ وحماية. طيب
يبقى حدود الله بتحميك انت عشان انت يا جماعة تبقى الحدود دي ايه؟ حفظ وحماية. فانت عندك الحد ده بيحميك من انك تروح كده او تروح كده. تمام كده يا شباب؟ عرفك الطريقة ووراك الطريق
ما بين السور ده والسور ده ماشي؟ طيب ايه بقى الابواب دي؟ ايه الابواب اللي موجودة في السورين دول؟ ابواب مفتحة مفتوحة مش مقفولة طيب سؤال سؤال النهاردة لو فيه باب
تعالوا نفكر كده. لو واحد دخل الباب ده هيروح فين هيبقى جوة الطريق ولا برة الطريق؟ برة الطريق صح؟ وهيعدي حدوده. برافو عليك. فاذا اذا الابواب دي الابواب دي اللي هي موجودة عندنا. دي المفروض انها ايه
لأ دي حرمات الحرمات ماشي؟ حرمات حاجات حرام محارم حاجات حرام حرام عليك تدخلها عشان هتطلع من الصراط لو عايز تفضل مكمل في الصراط ما ينفعش ايه ؟ تدخلها. تمام كده ؟ دخلتها خرجت من الصراط
طيب بس فيه نقطة تانية برضو لازم ناخد بالنا منها وهي فرصة للي خرج يعرف يدخل ايه فين ماشي؟ يعني انت ممكن تدخل تاني لو انت حبيت تدخل الصراط ممكن تدخل تاني
بس الابواب دي الابواب دي عبارة عن ايه يا شباب يبقى عرفنا ان السور حد طيب اومال الابواب دي ايه؟ محرمات حاجات حرام ممنوعات حاجات ممنوعة عنك دخلتها طلعت برة الصراط. يعني عزرا يعني دلوقتي اللي هو مسلا مسلا هو حرام عليه ان هو يقعد مسلا
يسمع اغاني ويقعد يتفرج على مش عارف افلام مش عارف ايه وكلام من ده ولا يشوف مقاطع مش محترمة على على الانترنت مسلا هو دلوقتي اللحزة دي هو على الصراط المستقيم عمل ايه
هو كده دخل الباب وطلع فهي بقى احنا دلوقتي بنقول فيه صراط واحنا جايين لها واحدة واحدة. ماشي؟ دخل الباب وطلع اهو. تمام يا شباب؟ طيب فالابواب دي هي بتخرجك بس برضو بتايه
بتدخلك يعني ايه بتدخلك؟ يعني لو سبت اللي انت خرجت له ده تعمل ايه؟ تيجي راجع الصراط تاني ماشي قل يا محمد لسه هنجيله لسه هنجيله ماشي طيب ايه بقى السطور المرخدي؟ يعني محطوط ستارة ليه
ليه محطوط ستارة؟ الستارة دي ما بتمنع عنك الحاجات اللي ورا بتاع الحرام مخبيها لك لأ مخبياها ليه؟ عشان ما تشغلكش عشان ايه ما تشغلكش في سطور محطوطة الستارة دي مخبية الحرام. يعني انا اتخيله لو انا ماشي في طريق دلوقتي نعم يا حبيبي
الايه؟ املاء من جوة من الصراط من جوة. في ستارة محطوطة كده على الباب ده. الستارة دي محطوطة على الباب ليه؟ ليه محطوطة على الباب تخيل انا ماشي اهو في الطريق وبعدين كده ابص هنا الاقي مش عارف ناس عمالين يغنوا ومش عارف ايه وبعد شوية ناس بيرقصوا والتانيين عمالين مش عارف يلعبوا مع كريستيانو رونالدو ومش عارف
بيعملوا ايه مع ميسي ويشوفوا امبابي عامل ايه يعني تمام وانت ماشي كده خلاص هم اه كاينة امبابي؟ ماشي هو عمال يايه يشوف ده يعني ده اصلا هيعرف يمشي في طريق! مش هيمشي في طريق ده كل شوية ايه يبص على دول ويقف كده يتفرج على حدود شوية ويقف يتفرج على حدود شوية
طيب فربنا عز وجل عمل لنا ايه حط لنا على الحرام حط لنا ستاير ، طب ستاير ليه ؟ ما هو لو الباب مقفول في الاختبار ستارة عشان الاختبار ان انت تعرف تعمل ايه؟ تقدر تايه
تزيحها وتخش فالاصل ان انت ربنا خلق جواك انت ما انتاش حابب تبص على الحرام انت لما بتروح للحرام بتعمل ايه؟ بتروح له ايه باختيارك وانت اللي بتشد الستارة وتخش تتفرج
تمام؟ طيب ففيه سطور مرخاة. الستور المرخاة دي على ايه؟ على المحارم في علماء يقولوا بقى السطور دي في بعض الروايات. في رأيكم هي جزء من ايه اللي هيبقى مركز بقى الزكي هيجيبها
الستارة جزء من ايه ماشي صح هي ما بتمنعك يبقى شبه مين لأ هي الستارة جزء من ايه اه ايوة بالزبط صح يا شباب؟ يعني هو جزء من السورية فلزلك بعضهم يقول دي بقى حدود الله
ان في حدود عام مستورين الكبار وفي حدود خاصة على كل ايه على كل محرم كل محرم عليه حد كده محطوط له حد. لو انت تجاوزته هتقع في المحرم مفهوم؟ فيعتبر السطور كانها جزء من الايه
جزء من السوري اه طب اشمعنى في حاجات كده في السورين بقى حيطان حيطان واشمعنى الحاجات دي؟ لان هي السوريين لازم يبقوا موجودين عشان يبقى الحد موجود الحد ده بقى ولا اله الا الله محمد رسول الله يعني حاجات
والسورين السورين الحاجات اللي جواهم دي الفتحات دي تودي على الحرائق وعلى الفتحات دي في ايه؟ في ستاير. يبقى في السور والستارة. السور والايه؟ والستارة. والستارة شبه السور بس معمولة ستارة ليه
عشان يبقى اختبار. مين هيدخل ومين ما يدخلش. انما لو السور حد هيعرف يعدي وما تعرفش تعدي فمعمولة لك اختبار هتعدي ولا ما تعديش ما هو بقى اختبار لنا كلنا. مفهوم كده يا شباب
طيب جميل اوي. باقي لنا اتنين كده قلنا اربعة كده قلنا اربعة وبقينا اتنين الاتنين التانيين هما ايه؟ ايوة الداعي اللي على رأس الصراط اللي في اول الصراط. سيدنا النبي صلى الله عليه وسلم في الحديث بيقول ايه؟ بيقول الداعي ده بينادي
بيقول يا عباد الله هلموا في رواية ولا تتعوجوا يعني ما تقعدش تروح يمين وشمال خش هنا تعال تعال تعال وفي رواية ولا تتفرجوا ما تقفش عمال تتفرج كده اه تصدق والله طريق جميل حلو اخش اخش ما اخشش اخش ما اخشش اخش ما اخشش لغاية ما تروح عليك الفرصة
ولزلك ده فعلا زي توقعاتكم توقعاتكم صحيحة الداعي ده هو كتاب الله الوحي ان احنا دايما يا ولاد لما نقول كتاب الله يبقى عندنا دايما نقول كده القرآن والسنة البيان
ايه السنة البيان دي؟ اللي هي سنة مين سيدنا النبي صلى الله عليه وسلم وسميناه البيان ليه؟ لان ربنا قال وانزلنا اليك الذكر لتبين للناس ما نزل اليهم فالسنة هي بتبين القرآن بتبينه ازاي؟ بتبينه قوليا النبي يقول الاية دي معناها كزا. وتبينوا عمليا
تبينه ايه؟ عمليا. هاديكم مسال يعني مثلا ربنا بيقول في القرآن الكريم بيقول ولا يغتب بعضكم بعضا ايحب احدكم ان يأكل لحم اخيه ميتا فكرهتموه سيدنا النبي صلى الله عليه وسلم في مرة يقول للصحابة ايه اتدرون ما الغيبة
قال الغيبة ذكرك اخاك بما يكره ان انت تقول على واحد صاحبك حاجة ويكرها. هو ما يحبش تقولها عليه قال يا رسول الله ارأيت ان كان في اخي ما اقول؟ يعني اللي انا الحاجة اللي فيه دي يعني اللي انا هقولها دي فيه
هو فعلا كده. قال ان كان فيه ما تقول فقد اغتبته فان لم يكن فيه ما تقول فقد بهته لا انت مش تبقى مغتاب ده انت تبقى مغتاب وكداب واضح يا ولاد
طيب فكده سيدنا النبي بين يعني ايه ولا يغتب صح؟ قال لنا ايه الغيبة دي؟ صح كده البيان ده من سيدنا النبي قولي ولا عمل ايه؟ قولي. قولي اهو شرح لنا يعني ايه الغيبة
طيب في مرة سيدنا النبي صلى الله عليه وسلم كان ماشي هو والصحابة فسمع اتنين اتكلموا على واحد من اخوانهم يبقى كده عملوا ايه اغتابوه عملوا غيبة فمشي شوية سيدنا النبي صلى الله عليه وسلم فاعزكم الله مر على جيفة
حاجة ميتة فقال اين فلان وفلان اللي هم عملوا ايه اللي كلمه اللي اغتاب اخوهم قال تعالى يا فكلا تعاليا فايه فكلا. وفي رواية ائتدما. يعني ده الادام الغموس بتاعكم
فقال يا رسول الله هو ده ايحب احدكم ان يأكل لحم اخيه ايه؟ ميتا ميتا. يعني انتم انتم يحب حد فيكم ياكل حاجة زي كده يبقى انت المفروض يبقى نفورك من غيبة اخوك نفورك من الاكل من الميتة
بصوا يا شباب فاللي عمله سيدنا النبي صلى الله عليه وسلم دلوقتي اسمه بيان ايه؟ عملي ولا قولي؟ عملي. لا المرة دي بقى عملي. القول لما قال اتدرون ما الغيب؟ بس المرة دي عملي اهو ان هو
عمليا عرفنا ورانا معنى معنى ايه؟ ايحب احدكم ان يأكل لحم اخيه؟ ميتا. عرفنا احنا ازاي نحجز ان احنا نغتاب حد صح كده يبقى لما نقول القرآن والسنة الايه؟ البيان البيان ليه؟ عشان السنة بتعمل ايه مع القرآن؟ تبينه ايوا تبينه
بطريقتين تبينوا ايه؟ ايوة قوليا وايه؟ عمليا. وعمليا. او ممكن نقول علميا وايه؟ وعمليا. مفهوم يا شباب؟ ولزلك لازم ناخد بالنا احنا عندنا القرآن اهو وعندنا السنة البيان حواليه ما هنروحش على السنة على طول ونسيب القرآن ولا نروح نقول كفاية القرآن ومش عايزين السنة
واضح؟ احنا محتاجين الاتنين ان هو القرآن ربنا انزله لنا الكلام اللي خدتوه عن القرآن كله في في الكامب هنا والسنة بقى ربنا انزلها على سيدنا النبي صلى الله عليه وسلم عشان تكمل الدور بتاع الايه؟ بتاع القرآن
عشان زي ما عندنا نسخة مستورة لازم يكون في نسخة ايه؟ منزورة. حد بيورينا الايات دي عمليا في نفسه بابي وامي صلى الله عليه وسلم. يبقى مين الداعي اللي على رأس الصراط
الوحي اه كتاب الله. النبي قال كده كتاب الله كتاب الله ورسول الله. صح ان هو ينادي عليك والله يدعو الى دار السلام. كتاب الله بيقول لك كده. ويهدي من يشاء الى صراط مستقيم
بيدعونا تعال ادخل هنا تعال خش خش ادخل ادخل طيب باقي لنا واحد سادس اللي فوق بقى ده مين بقى وبيعمل ايه ده سيدنا النبي صلى الله عليه وسلم قال واما الداعي
فوق الصراط فواعظ الله في قلب كل مسلم ركز بقى في الحتة دي ركز يا شباب عشان دي مهمة واعظ الله في قلب كل مسلم. يعني ايه بقى واعظ الله الله في قلب كل مسلم
اه مسلا النفس اللوامة اه الحاجة اللي بتمنعه ايه اللي يمنعني انا ممكن الفطرة السليمة مش ممكن حب ربنا وان انا مش عايز مش عايز اغضب ربنا مش ممكن الخشية من ربنا
صح كده؟ سيدنا يوسف صلى الله عليه وسلم ولسه هيكون لنا حديث خاص معه ان شاء الله بعد كده سيدنا يوسف صلى الله عليه وسلم ربنا قال لي ولقد همت به
وهم بها لولا ان رأى برهان ربه يعني وقع في نفسه اللي يقع في نفس اي حد اللي ممكن يبقى مال شوية بس هنا يبان الايمان هنا يبان الايماء ان انتم طول ما انتم في الحياة خدوا بالكم يا شباب. طالما انت في الدنيا ممكن اه البت دي هتعجبك
عجبك شكلها؟ وبعدين بتشوفها كتير فبدأ يعجبك اكتر عادي هييجي في قلبك الكلام ده جات لك فرصة تكلمها جات لك فرصة تمشي معه ودلوقتي في الزمن ده بالزات في الزمن ده وبقى التواصل سهل ما بقاش زي زمان
عشان يبان الايمان اكتر هقول لكم اية يا شباب مش عايزكم تنسوها ابدا لانها مهمة قوي في الزمن ده الصحابة كانوا خارجين مع سيدنا النبي صلى الله عليه وسلم عايزين نركز عشان الموقف ده مهم قوي مش عايزكم تنسوا الاية دي اطلاقا. احنا قلنا النبي صلى الله عليه وسلم ما بيصلوش على النبي ليه؟ صلى الله عليه وسلم. برافو عليك. اسمك ايه؟ محمد
محمد الشاطور يا محمد صلى الله عليه وسلم مش هخوض في تفاصيل كتير بس المهم ان النبي كان مع الصحابة وربنا جعل آآ الكعبة وما حولها حاجة اسمها حرم يعني ايه حرم الشباب؟ يعني في قواعد معينة للمكان ده
يعني مسلا مسلا انا ما ينفعش ان انا ايه اصطاد فيه لو لقيت في لقطة ما جيش عندها اختبارات برضو اختبار اختبار لك ان انت شف على بعد متر حاجة مسموحة لك وعشان يعلم الانسان الالتزاء والانضباط
الانسان يعلمه ولزلك اللي اللي يتخطى حدود حدود الله ده مش انسان منضبط ولا ملتزم طيب نرجع تاني يبقى شف ان شاء الله يعني ان شاء الله ربنا يكرمكم كده اللي يروح مكة او اللي راح منكم مكة. هتيجي تلاقي كده انت ماشي في الطريق جاي من جدة مسلا. جدة دي مدينة جنب مكة
انت ماشي في الطريق وتلاقي كده تقول لك كده حد الحرم قبل الخط ده بمتر كان انت مسموح لك تعمل ايه مسموح لك تصطاد. مسموح لي يدفع فلوس على الارض ممكن تاخدها وتعرفها ومش عارف وايه. آآ اللي يجتنى جناها حاجات كتيرة بس
بعد بعد الخط ده اصبح انت ايه الكلام ده كله ما ينفعش تأميره هموت من الجوع وفي بتاع ارنبة بعديها تاني ابدا مش عارف ابدا ليه؟ هنشوف بقى بعد شوية
المهم الصحابة كانوا مع سيدنا النبي صلى الله عليه وسلم. عليه الصلاة والسلام وبعدين جاعوا جدا بس كانوا مع سيدنا النبي فين؟ فين؟ في حد الحرم. في حد الحرم الله ينور عليك في حد الحرم. حد الحرم ده كده حوالين الكعبة هي مين
يمين شمال شمال وجنوب وشرق وغرب مسافات معينة ربنا حددها معي يا شباب فالصحابة هم مع سيدنا النبي صلى الله عليه وسلم ووجعوا جدا جدا وبعدين هم قبلها قبل حد الحرم
مش لاقيين حاجة خالص اصطدوها جوة حد الحرم الواحد قاعد ويلاقي غزالة عمالة تتنطط فوقيه ويلاقي ايه؟ ويلاقي بتاع ارنب رايح جاي قدامه. وبعدين بقى اللهم اخزيك يا شيطان. يعني هو قاعد ايه؟ ده الحاجات دي كنا
وراها لما جينا حد الحرم بقى بتعمل ايه؟ قدامنا اهي. الله المهم يا شباب مش هخوض في تفاصيل كتير. بس في اية ربنا انزلها عايزكم تحطوها بين عينيكم ما تنسوهاش ابدا
انزل الله ليبلونكم الله بشيء من الصيد تناله ايديكم ورماحكم. طب ليه يا رب ايوة ليعلم الله ها من يخافه بالايه؟ بالغيب فكده الدنيا قريبة اهو بس جات لك الحاجة دي لغاية عندك اختبار من ربنا ايه
لك ليه؟ ليعلم الله. طب وهو ربنا ما يعلمش انت هتخاف ولا مش هتخاف ؟ لأ يعني يعلم علما يحاسبكم ايه ؟ عليه. عشان ما حدش يبقى له حجة ليعلم الله من يخافه بالايه
بالغيب